recursal/SuperWikiNEXT-32B huggingface dataset:
Անընդհատ սպեկտր
Կլանման գծեր(սպեկտր)
Ճառագայթման գծեր(սպեկտր)
**Կլանման սպեկտրալ գիծը** կամ **մութ սպեկտրալ գիծը** սպեկտրի առանձնահատկություն է,որն արտահայտվում է ճառագայթման որոշ էներգիայի շրջակայքում ինտեսիվության նվազմամբ։

Էլեկտրամագնիսական սպեկտրներում կլանման գծեր առաջանում են այն ժամանակ, երբ ճառագայթումն անցնում է համեմատաբար սառը թափանցիկ նյութով։ Ատոմները կարող են կլանել էլեկտրամագնիսական ճառագայթման միայն որոշակի հաճախության (էներգիայի) քվանտներ, իսկ հետո ճառագայթել դրանք կամայական ուղղությամբ։ Արդյունքում նյութի զանգվածը ցրում է ճառագայթումը տարբեր ուղղություններով որոշ հաճախականություններում, և նրանք չեն հասնում դիտորդին․ սպեկտրում առաջացնում են մութ տիրույթներ՝ գծեր։ Նմանապես ճառագայթման սպեկտրալ գծերը այն տիրույթներն են, որտեղ հաճախությունները ոչ թե ցրվում են, այլ ընդհակառակը՝ ուժեղանում, և սարքը գրանցում է մեծ ինտեսիվությամբ գծեր։ 

Սպեկտրալ գծերը անմիջականորեն կախված են ատոմներից, և օգտագործվում են տեսականում ցանկացած նյութի կամ մարմնի, որի միջով լույս է անցնում (ավելի հաճախ օգտագործվում է գազ)՝ քիմիական բաղադրությունը պարզելու համար։ Սպեկտրալ գծերը լայնորեն կիրառվում են աստղերի և տիեզերքում այլ հեռու օբյեկտների (որոնց անմիջական ուսումնասիրումն անհնար է) քիմիական բաղադրությունը պարզելու համար։

Ծանոթագրություններ
------------------

1. ↑  «Абсорбционная спектроскопия» (ռուսերեն). 2020 թ․ ապրիլի 8. `{{cite journal}}`: Cite journal requires `|journal=` (օգնություն)
2. ↑  Фролов, Ю. П. (2003). *Современные методы биохимии*. Самара: Самарский университет,. էջեր 400–412. ISBN 5-86465-243-1.
**«Տարվա մարդ»**(անգլ.՝ Man of the Year), ռեժիսոր Բերի Լևինսոնի ֆիլմը։ Ֆիլմը թողարկվել է 2006 թվականի հոկտեմբերի 13-ին և նկարահանվել է Տորոնտոյում և Համիլտոնում, Օնտարիոյում, ինչպես նաև Վաշինգտոն ԿՇ-ի որոշ մասերում։

Սյուժե
------

Ներկայիս քաղաքական թեմաներով երգիծական հեռուստատեսային շոուների հանրահայտ հաղորդավար Թոմ Դոբբսը հանդիսատեսներից մեկի առաջարկով առաջադրվում է ԱՄՆ-ի նախագահի պաշտոնում։ Շնորհիվ ժողովրդական ճանաչման, նա հայտնվել է նախագահի թեկնածուների եռյակում։ Հեռուստաշոուի նրա թիմը աջակցում է նրան և օգնում կազմակերպել նախընտրական քարոզարշավ, որի արդյունքում Դոբսի ժողովրդականությունը որպես թեկնածու կտրուկ աճում է։ Գալիս է ընտրությունների օրը։ Ամերիկացիները քվեարկում են ՝ օգտագործելով Դելակրա էլեկտրոնային համակարգը։ Դոբսի պրոդյուսեր և ընկեր Ջեկ Մենկենը հայտնվում է հիվանդանոցում, և այնտեղ Դոբբսը, ով եկել էր նրան այցելելու, հեռուստատեսությամբ տեղեկանում է իր հաղթանակի մասին։ Սենսացիա։ Թստրադային աստղը նախագահ է։ Դոբբսի հաղթանակը անակնկալ չէ, մարդիկ սիրում է իր կատակերգուին և վստահում են նրան։ Բայց հաղթանակը նույնքան պատահական էր, որքան ընտրությունների վերաբերյալ նրա ամբողջ մտահղացումը։ Դելակրոյի աշխատակիցը, ով համակարգը փորձարկել է, հայտնաբերում է, որ քվեների հաշվարկի ծրագրում սխալ կա։ Հաշվարկները սխալ են։ Տարվա մարդ պետք է դառնալ մեկ այլ թեկնածու։ Աղջիկը սարսափած է։ Ընկերությունը գերադասում է թաքցնել սխալը սկանդալից խուսափելու համար, իսկ աղջկան հորդորում են լռել։ Բայց նա, գիտակցելով, որ ժողովուրդը խաբված է, որոշում է ամեն ինչ պատմել նորաթուխ նախագահին ...

Դերերում
--------

| Դերասան | Դեր |
| --- | --- |
| Ռոբին Ուիլյամս | Թոմ Դոբս |
| Քրիստոֆեր Ուոքեն | Ջեք Մենկեն |
| Լաուրա Լինին | Էլեանոր Գրին |
| Լյուիս Բլեք | Էդի Լենգսթոն |
| Ջեֆ Գոլդբլում | Ստյուարտ |
| Դեյվիդ Ալպեյ | Դենի |
| Ռիկ Ռոբերթս | Ջեյմս Հեմինգս |
| Թինա Ֆեյ | կամեո |
| Էմի Պոլեր | կամեո |

Ծանոթագրություններ
------------------

1. 1 2 3 4 5 6 7  ČSFD (չեխերեն) — 2001.
2. ↑  «Internet Movie Database – List of Films shot in Hamilton, Ontario». Արխիվացված է օրիգինալից 2012 թ․ դեկտեմբերի 4-ին. Վերցված է 2008 թ․ հունվարի 29-ին.

Արտաքին հղումներ
----------------

* Պատոնական կայք(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |
**Պիեռ Լե Գրո Մեծ** (ֆր.՝ Pierre Le Gros l'aîné) (մայիսի 27, 1629(1629-05-27)[…], Շարտր - մայիսի 10, 1714(1714-05-10), Փարիզ, Ֆրանսիայի թագավորություն), ֆրանսիացի քանդակագործ, աշխատել է հիմնականում պալատների ձևավորման վրա և Վերսալի այգիներում, հաճախ ըստ Չարլզ Լեբրենի նկարների և նախագծերի (օրինակ *Вода*)` «Ջուրը»)։ Նա նաև համագործակցել է թագավորական պալատների այլ քանդակացործների հետ։ Նրա որդի Պիեռ Լե Գրավ Կրտսերը, աշխատել է Հռոմում ` գրեթե ամբողջ կյանքի ընթացքում։ Լե Գրո Մեծը ծնվել է Շարտրեում, նպարավաճառ Լյուբեն Լե Գրոյի ընտանիքում և եղել է Ժակ Շարազենի սանը։ 1666 թվականին նա ընդունվել է Ակադեմիա, կատարել է շատ պատվերներ Վերսալի համար, այդ թվում բրոնզե և մարմարե արձաններ, հարթաքանդակներ և շատրվաններ։ Նրա ջրվեժը (աղբյուր) բրոնզե քանդակը cupid «արքայական իշխանության ոգին», որը նստած էր արծիվի վրա և ջուր լցնելով, փորագրված էր 1670 թվականին Ժան Լեպոտրոմ «Le Gros the Elder» - ի փորձարկումը:, որպես Եվրոպայում տարածման համար ստեղծված մի շարք նկարազարդումների մաս։

Եվս մեկ ջրային քանդակ «Հրեշտակները, որոնք զվարճացնում են իրենց քնարով», կատարել է Վերսալի համար 1672-1673 թվականներին։ Այն հեռացվել էր Վերսալի այգիներից 18-րդ դարի կեսերին և այժմ գտնվում է Վաշինգտոնի արվեստի ազգային պատկերասրահում։

Թագավորական բնակավայրերի նախագծերը ակնհայտորեն արհեստագործների կոլեկտիվ աշխատանքներ էին։ Նման կոլեկտիվ աշխատանքների լավ օրինակ է Փարիզի Սեն-Մարտինի դարպասը(ֆր.՝ Porte Saint-Martin):Այն նախագծել է Պիեռ Լե Բուլլը և կառուցվել է 1672 թվականից մինչև 1674 թվականը։ Հարթաքանդակների շուրջ, այս գեղջուկ հուշարձանի քողերին, աշխատել են մի խումբ քանդակագործներ՝ Գասպար Մարսի, Պիեռ Լե Գրո, Էյթեն Լե Օգրան և Մարտին Դեժարդին, ինչպես նաև նրանց օգնականներից։ Մասնավորապես Լե Գրոն աշխատել է 1675 թվականին Լիմբուրգի կազմի վրա։ Այդ մասին է իր աշխատությունը՝ «Կինը նստած առյուծի վրա» և այդպես այն անվանվեց Լե Գրո։

«Չորս եղանակները» ներկայացնող Լե Գրոյի ստեղծագործությունները այժմ գտնվում են Լուվրի հավաքածուի մեջ։

Լե Գրոյի առաջին կինը՝ Ժանն ( հարսանիքը 1663 թվականին, մահացել է 1668 թվականին) եղել է քանդակագործներ Մարս եղբայրների քույրը։ Նրա երկրորդ կինը՝ Մարին ( հարսանիքը 1669 թվականին ) գրաֆիկական նկարիչի դուստր էր։

Պիեռ Լե Գրո Մեծը մահացել է Փարիզում, Սեն-Մարկփողոցի տանը, մայիսի 11-ին 1714 թվականին։

Ծանոթագրություններ
------------------

1. ↑
2. ↑  RKDartists (նիդերլ.)
3. ↑  Benezit Dictionary of Artists — OUP, 2006. — ISBN 978-0-19-977378-7
4. ↑  RKDartists (նիդերլ.)
5. ↑  «Ле Гро, Пьер (старший)» (ռուսերեն). 2018 թ․ հոկտեմբերի 11. `{{cite journal}}`: Cite journal requires `|journal=` (օգնություն)
6. ↑  Он был записан как "Пьер Ле Гро Шартрский"
7. ↑   *Ангелы, забавляющиеся с лирой*(չաշխատող հղում)
8. ↑  см.: Thomas Hedin, *The Sculpture of Gaspard and Balthazard Marsy*, Коламбия (Издательство Университета Миссури) 1983 год.

Գրականություն
-------------

* (Getty Museum) Union list of artiosts' names
* Souchal, François. *French Sculptors of the 17th and 18th Centuries: The Reign of Louis XIV.* 4 vols (supplement 1993). (London, Cassirer and Faber), 1977-93.
* National Gallery of Art), *Sculpture: An Illustrated Catalogue* 1994: 131
**«Գավառուհին»** (անգլ.՝ Hick), ռեժիսոր Դերիկ Մարտինի կինոկատակերգություն, դրաման նկարահանված Անդրեյ Պորտեսի համանուն վեպի հիման վրա։ Պրեմիերան կայացել է Տորոնտոյի կինոփառատոնի ժամանակ 2011 թվականի սեպտեմբերի 10-ին։ Ֆիլմը նաև հիմնված է իրական փաստերի վրա։

Սյուժե
------

Նեբրասկից 13-ամյա աղջիկը` Լուլին (Քլոյե Մորեց), ով շատ ժամանակ էր անցկացնում նկարելով և երևակայելով, որոշելով գնալ Լաս Վեգաս փախչում է իր հարբեցող ծնողներից, տանելով իր հետ իր ատրճանակը, որը նվեր էր ստացել իր 13-րդ տարեդարձին։ Նա հանդիպում է խարդախ Գլենդին (Բլեիկ Լայվլի), ով վերցնում է իրեն իր հետ և օգտագործում որպես գողությունների մասնակից։ Այս ամենից առաջ Լուլին հանդիպում է Էդիին (Էդի Ռեդմեին), ով կաղ էր և ինչպես Լուլիին էր թվում հետապնդում էր իրեն։ Սակայն, հետո պարզվում է, որ նա հետապնդում է Գլենդին` ում կրքոտ սիրահարված էր, բայց Գլենդը չէր համակրում նրան, քանի որ նա կաղ, աղքատ բեռնատարի վարորդ էր։ Ավելի ուշ Էդին սիրահարվում է Լուլիին և երբ Լուլին մերժում է լինել իր հետ նա առևանգում է Լուլիին։ Սթափվելով` Լուլին իրեն գտնում է մահճակալին կապված և հասկանում է, որ փախչելն անհնար է։ Ավելի ուշ Էդին տուն է գալիս և հիշեցնում է նախորդ գիշերվա պատահածի մասին և երդվում, որ այդպիսի բան այլևս չի կրկնվի։ Արդյունքում Գլենդան մահանում է Լուլիի ատրճանակից, իսկ Լուլին սպանում է Էդիին։ Բոն`տանտերը, որտեղ ամեն ինչ կատարվեց, որոշում է օգնել իրեն։ Նա ատրճանակի փորձագետ է և խոստանում է այնպես անել, որ ասես կրկնակի սպանություն է տեղի ունեցել, իսկ երրորդ անձ ներկա չի եղել։ Բոն նաև ասում է, որ Լոս Անջելեսում նա քույր ունի, ով միշտ ցանկացել է սեփական երեխա ունենալ` կարող է հոգ տանել Լուլիի մասին։ Սակայն պարզվում է, որ Լուլին կարոտում է իր ծնողներին և որոշում է վերադառնալ տուն։ Երբ Լուլին զանգում է իր մայրիկին, նա իմանում է, որ իր հայրը գնացել է, իսկ մայրը թքած ունի իր վրա։ Ավտոբուսի մեջ նստելով, նա թերթում է իր ալբոմը և գտնում է նկար, որտեղ Բոն թողել էր իր քրոջ հասցեն։ Լուլին առանց վարանելու ուղևորվում է Լոս Անջելես։

Դերերում
--------

* Քլոե Մորեց - *Լուլի ՄակՄալեն*
* Ջուլետ Լյուիս - *Տեմի*
* Բլեյկ Լայվլի - *Գլենդա*
* Ալեք Բոլդուին - *Բո*
* Ռորի Կալկին - *Կլեմենտ*
* Էդի Ռեդմեյն - *Էդի Կրիզեր*
* Էնսոն Մաունտ - *Նիկ*
* Շոն Սայպս - *Բլեին*
* Ռեյ ՄակԿինոն - *Լլոյդ*
* Դեյվ Վեսկիո - *անծանոթ*

Ծանոթագրություններ
------------------

1. 1 2
2. ↑
3. 1 2
4. 1 2 3 4 5 6 7 8 9 10 11
5. 1 2 3 4 5
6. ↑  ČSFD (չեխերեն) — 2001.
7. 1 2 3 4 5 6 7 8 9 10 11 12 13
8. 1 2
9. ↑  «tiff.net - 2011 Films - Hick». Արխիվացված է օրիգինալից 2011 թ․ հոկտեմբերի 4-ին. Վերցված է 2017 թ․ փետրվարի 21-ին.

Արտաքին հղումներ
----------------

* «Провинциалка»(անգլ.) ֆիլմը Internet Movie Database կայքում
* Трейлер фильма

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |
**Տելե** (ֆր.՝ Lac Télé) - լիճը Կոնգոյի Հանրապետության հյուսիս-արևելքում։

Գտնվելով Կոնգոյի Հանրապետության հյուսիս-արևելքում գտնվող 1°20' հյուսիսային լայնության 17°9 ' արևելյան երկայնության վրա, Տելե լիճը առաջացել է պլիոցենի ալյուվիալ հանքավայրերում` անհայտ երկրաբանական գործընթացի արդյունքում։ Լիճն ունի արտահոսք դեպի Լիկուալու գետ, Կոնգոյի վտակ Սանգհայի վտակ և շրջապատված է ճահիճներով։ Տելե լճի ջուրը ունի բարձր օրգանական նյութերի պարունակություն և թթվային է (pH < 4): Լճի շրջակայքի ճահճային անտառները դեռ սպառիչ ուսումնասիրված չեն։

Տելե լճի մակերեսը կազմում է մոտ 23 կմ², իսկ ջրի ծավալը՝ մոտ 43 միլիոն մ³։ Այն ունի կլորավուն ձև, տրամագիծը՝ 5,6 կմ, խորությունը՝ մինչև 2,5 մ, ներքևում կա նստվածքային ապարների մեկուկես մետր շերտ։ Լիճն ունի արտահոսք դեպի Լիկուալու գետ, Կոնգոյի վտակ, Սանգհայի վտակ, այն շրջապատված է ճահիճներով։ Լճի տարածքում է գտնվում արևմտյան հարթավայրային գորիլայի ամենամեծ բնակչությունը՝ ավելի քան 100,000 գորիլա։

Լեգենդներ
---------

Տելե լիճը Մոկելե-Մբեմբեի ամենահայտնի բնակավայրն է (ենթադրաբար՝ սողունի նման խոշոր, չբացահայտված արարած), ինչպես նաև ենթադրաբար այն վայրը, որտեղ պիգմենները սպանել և կերել են այդ արարածներից մեկին, մոտ 1959 թվականին։ Այն նաև հայտնի է որպես Մոկելե-Մբեմբե լիճ։

Բրիտանացի ճանապարհորդ գրող Ռեդմոնդ Օհանլոնի 1996 թվականի «Ուղևորություն դեպի Կոնգո» գիրքը բավականին մանրամասն նկարագրում է Նրա ճանապարհորդությունը Կոնգոյով դեպի Տելե լիճ՝ Մոկելե-մբեմբե որոնելու համար, ինչպես նաև տալիս է տեղական կենդանական աշխարհի, բուսական աշխարհի և Կոնգոյի մշակութային սովորույթների և բնիկ պիգմիների հետ հարաբերությունների հարուստ Նկարագրություն։

Էկոլոգիա
--------

Խոնավ վայրերի տարածքը 4,389,6կմ² (1,694,8 քառ. մղոն) Տելե լիճ/Լիկուալա Օ Հերբ կոմունայի արգելոցում։ Ռամսարի օբյեկտ 1998 թվականի հուլիսի 18։

2006 և 2007 թվականներին վայրի բնության պահպանության ընկերության կողմից կատարված ուսումնասիրությունները ցույց են տվել, որ ավելի քան 100,000 գորիլաներ, որոնք նախկինում չեն հաղորդվել, ապրել են Տելե լճի հանրային արգելոցի ճահճային անտառներում և Կոնգոյի Հանրապետության հարակից մարանտայի (չոր) անտառներում.

Ծանոթագրություններ
------------------

1. ↑  Конго: Общегеографическая карта / сост. и подгот. к изд. ПКО «Картография» в 1995 г.; ст. ред. Л. Н. Колосова; ред. Г. А. Скачкова. — 1:2 000 000, 20 км в 1 см. — М. 1996 (Омск: Картогр. ф-ка). — 500 экз.
2. 1 2 3 4  *S. Master* Lac Télé structure, Republic of Congo: Geological setting of a cryptozoological and biodiversity hotspot, and evidence against an impact origin // *Journal of African Earth Sciences*. — № 58(4). — С. 667-679.
3. ↑  «More than 100,000 rare gorillas found in Congo — CNN.com». Արխիվացված է օրիգինալից 2012 թ․ հուլիսի 10-ին. Վերցված է 2013 թ․ սեպտեմբերի 29-ին.
4. ↑  «Réserve Communautaire du Lac Télé/Likouala-aux-Herbes». Ramsar.
5. ↑  CNN (2008 թ․ օգոստոսի 5). «More than 100,000 rare gorillas found in Congo». CNN. Վերցված է 2009 թ․ սեպտեմբերի 22-ին. `{{cite web}}`: `|author=` has generic name (օգնություն)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Զե Էլիաս** (լրիվ անունը՝ **Ժոզե Էլիաս Մոէդիմ Ժունիոր**, պորտ.՝ José Elias Moedim Júnior), բրազիլացի ֆուտբոլիստ, կիսապաշտպան։ Կրտսեր եղբայրը՝ Ռուբինյոն, նույնպես ֆուտբոլիստ է (դարպասապահ) և իր կարիերայի մեծ մասն անցկացրել է իտալիական ակումբներում։

Կենսագրություն
--------------

Զե Էլիասը եղել է ամենաերիտասարդ խաղացողներից մեկը «Կորինթիանս» ակումբում, ինչը մեծ հետաքրքրություն է առաջացրել եվրոպական ակումբների մոտ, որոնցից էր ՊՍՎ Էյնդհովենը։ 1996 թվականին տեղափոխվել է գերմանական «Բայեր», որից հետո խաղացել է իտալական՝ «Ինտեր», «Բոլոնիա», «Ջենոա», հունական՝ «Օլիմպիակոս» (առաջնությունում երեք անընդմեջ հաղթանակ) ակումբներում։

2004 թվականին վերադարձել է Բրազիլիա, որտեղ խաղացել է «Սանթոս»-ում, 2006 թվականի հուլիսին 2 տարվա պայմանագիր է կնքել Դոնեցկի «Մետալուրգ»-ի հետ, որի կազմում չի մասնակցել որևիցէ հանդիպման։

2006 թվականին հանդես է եկել «Գուարան» և Կիպրոսի «Օմոնիա» ակումբներում, ավելի ուշ՝ բրազիլական «Լոնդրինա» ակումբում։ 2008 թվականի մարտին նա ավարտել է կարիերան որպես խաղացող և ստանձնել է ֆուտբոլային գործակալի դերը «Ինտեր»-ում։ Այնուամենայնիվ, հունիսին Էլիասը պայմանագիր է կնքել ավստրիական լիգայի «Ալտահ» ակումբի հետ։

Միջազգային հարթակում Էլիասը 1996 թվականին Բրազիլիայի հավաքականը ներկայացրել է ամառային Օլիմպիական խաղերում, որի արդունքներով նվաճել է բրոնզե մեդալ։

Ձեռքբերումներ
-------------

* Լիգա Պաուլիտա (1995)
* Բրազիլիայի ֆուտբոլի գավաթ (1995)
* ՈՒԵՖԱ-ի գավաթ (1997/98)
* Հունաստանի առաջնություն 2000/01, 2001/02, 2002/03
* Բրազիլիայի առաջնություն (2004)
* Ամառային օլիմպական խաղեր՝ բրոնզե մեդալ (1996)

Ծանոթագրություններ
------------------

1. ↑  Transfermarkt.com(բազմ․) — 2000.
2. ↑  «Sorpresa: un portiere brasiliano è Rubinho, fratello di Ze Elias» [Surprise: a Brazilian goalkeeper is Rubinho, Ze Elias's brother]. *La Repubblica* (Italian). 2006 թ․ հուլիսի 17. Վերցված է 2015 թ․ դեկտեմբերի 11-ին.`{{cite web}}`: CS1 սպաս․ չճանաչված լեզու (link)

Արտաքին հղումներ
----------------

* «Ֆուտբոլիստի էջը «sambafoot.com» կայքում». Արխիվացված է օրիգինալից 2010 թ․ հունվարի 29-ին. `{{cite web}}`: Invalid `|url-status=unknown-host` (օգնություն)(անգլ.)
* Պրոֆիլը *transfermarkt.com* կայքում(անգլ.)
* Վիճակագրությունը *National Football Teams* կայքում(անգլ.)
**Լայոշ Բոկրոշ** (հունգ.՝ Bokros Lajos András, հունիսի 26, 1954(1954-06-26), Բուդապեշտ, Հունգարական Ժողովրդական Հանրապետություն), հունգարացի քաղաքական գործիչ, «Ժամանակակից Հունգարիա» շարժման անդամ, 1995-1996 թվականներին եղել է ֆինանսների նախարար։

Ավարտել է Կարլ Մարքսի անվան տնտեսագիտության համալսարանը (այսօրվա Կորվինի համալսարան)։ 1990-1991 թվականներին ղեկավարել է պետական գույքի գործակալությունը։ 1991-1995 թվականներին եղել է Բուդապեշտի բանկի նախագահ։ 1995-1996 թվականներին եղել է Հունգարիայի ֆինանսների նախարար, վարել է խիստ խնայողության քաղաքականություն, որը հայտնի է որպես «Բոկրոշի պլան»։ Այս ծրագիրը ներառում էր ֆորինտի արժեզրկումը, սոցիալական վճարումների կրճատումը, ներմուծման հարկի ներդրումը։ Չնայած մակրոտնտեսական ցուցանիշների հաջող կայունացմանը (բյուջեի դեֆիցիտը կրճատվել է 9,6 %-ից մինչև 3,8 %, արտաքին առևտրային բալանսը՝ 9,4 %-ից մինչև 3,8 %), 1996 թվականի փետրվարին Բոկրոշը հրաժարական է տվել սոցիալիստ Դուլ Խոռնի գլխավորած կառավարության՝ սոցիալական ծախսերը կրճատելու մերժման պատճառով։

2009 թվականին Եվրախորհրդարանի ընտրություններում ընտրվել է հունգարական ժողովրդավարական ֆորում կուսակցության միակ պատգամավոր և 22 պատգամավոր Հունգարիայից։ Աշխատում է բյուջեի և ֆինանսների հանձնաժողովներում, ինչպես նաև Ալբանիայի, Բոսնիա և Հերցեգովինայի, Սերբիայի, Չեռնոգորիայի և Կոսովոյի հետ հարաբերությունների գծով պատվիրակության կազմում։

Բոկրոշն իր կուսակցությունից առաջադրվել է 2010 թվականի խորհրդարանական ընտրություններին որպես վարչապետի թեկնածու։

Ծանոթագրություններ
------------------

1. 1 2 3 4  *Deutsche Nationalbibliothek* Record #170172031 // Gemeinsame Normdatei (գերմ.) — 2012—2016.
2. 1 2  «Народ должен поверить». Эксперт. 23.02.2009. Արխիվացված է օրիգինալից 2009 թ․ մարտի 4-ին. `{{cite news}}`: Invalid `|url-status=404` (օգնություն)
3. ↑  «Венгерские финансы понесли тяжелую утрату». Коммерсантъ. 24.02.1996.

Արտաքին հղումներ
----------------

* Լայոշ Բոկրոշը Եվրախորհրդարանի կայքում(չաշխատող հղում)
 (անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լայոշ Բոկրոշ» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Եվրախորհրդարան |
|  |
| Բառարաններ և հանրագիտարաններ | Բրիտանիկա |
|  |
| 

|  Չափորոշչային վերահսկողություն |
| --- |
|  |
| GND: 170172031 · ISNI: 0000000110865321 · LCCN: n86059630 · NKC: vse2013782251 · NTA: 237792818 · NSZL: 000000010728 · NUKAT: n01053222 · SUDOC: 22645116X · VIAF: 121423935 · WorldCat VIAF: 121423935 |

 |

 |
**Սուրբ Աստվածածին եկեղեցի** գտնվում է Վայոց Ձորի մարզի Թառաթումբ գյուղում։ Եղեգնաձոր քաղաքից ուղիղ գծով 15,8 կմ հյուսիս-արևմուտքում է գտնվում Թառաթումբ գյուղը։ Այն ծովի մակարդակից 1635-1685 մետր բարձր է։ Գյուղում և նրա սահմաններում պահպանվել են 1896 թվականին հիմնովին վերակառուցված եկեղեցին, միջնադարյան խաչքարաշատ գերեզմանոը և մի քանի խաչքար պարունակող Մարտոյի խաչ հնավայրը։

1895 թվականին Թառաթումբում հիշվում է Սբ. Աստվածածին անվամբ ծխական եկեղեցի, սակայ արդեն 1925 թվականին նույն («քարեա, հոյակապ») եկեղեցին վկայվել է Սբ. Հովհաննես անվամբ։ Սրանից հետևում է՝ նշյալ տարիների միջակայքում եկեղեցում կատարվել են կարևոր նորոգություններ, որից հետո էլ այն վերաօծվել է և վերանվանվել։ Այս հարցը պարզում է հյուսիսային ճակատից բացված մուտքի բարավորին փորագրված երկտող արձանագրությունը. «Ս(ուր)բ Օվանէս եկեղ(ե)ցի թվին ՌՅԽԵ-1896 ամի։

Սբ. Հովհաննես կամ Սբ. Աստվածածաինեկեղեցին գտնվում է գյուղի երկու մեծ թաղերն իրարից բաժանող ձորակի աջ կողմում՝ հյուսիսահայաց լանջին (ծովի մակարդակից 1619 մետր)։ Ունի եռանավ բազիլիկ հորինվածք (արտաքին չափերն են՝ 17,3×9,7 մետր)։ Երկթեք ծածկի ներքո առնված տանիքը հենված է քառակուսի կտրվածքով երկու զույգ սյուների և որմնասյուների վրա հանգչող կիսաշրջան թաղակիր կամարներին։ Արևելյան կողմում ունի կիսաշրջան եզրագծով ավագ խորան և ուղղանկյուն հատակագծով երկու ավանդատուն։ Բացի հյուսիսային ճակատից բացված գլխավոր մուտքից՝ երկրորդական մի մուտք էլ առկա է արևմտյան ճակատում։ Լուսավորությունն ապահովել են 6 լուսամուտները, որոնցից 3-ը բացված են արևելյան, 2-ը՝ հյուսիսային և 1-ը՝ արևմտյան ճակատներից։

Կառուցված է անմշակ, կիսամշակ և սրբատաշ քարով։ Վերջիններս գործածված են կառույցի առավել պատասխանատու հատվածներում (սյուներ, որմնասյուներ, թաղակիր կամարներ, անկյունաքարեր)։ Որմերում ագուցված են միջնադարյան գեղաքանդակ մի քանի խաչքարեր։ Դրանցից արձանագիր է միայն մեկը՝ ՋՀԱ (1522) թվականից, որն էլ եկեղեցու կառուցման ժամանակ հարմարեցվել է որպես հյուսիսային ավանդատան մուտքի բարավոր։

Ծանոթագրություններ
------------------

1. ↑  Wiki Loves Monuments monuments database — 2017.
2. ↑  Petrosyan, Astghik (2013 թ․ դեկտեմբերի 1). «Կանանց հասարակական-քաղաքական մասնակցության գործընթացը հհ-ում և Հասարակական կարծրատիպերի դինամիկան». *WISDOM*. **1** (1): 95. doi:10.24234/wisdom.v1i1.18. ISSN 1829-3824.
3. ↑  «Հայաստանի պատմության և մշակույթի անշարժ հուշարձանների ցանկ». 2020 թ․ փետրվարի 29. `{{cite journal}}`: Cite journal requires `|journal=` (օգնություն)
4. ↑  «Թառաթումբի պատմության և մշակույթի անշարժ հուշարձանների ցանկ (Վայոց ձորի մարզ)». 2016 թ․ ապրիլի 16. `{{cite journal}}`: Cite journal requires `|journal=` (օգնություն)

Գրականություն
-------------

1. Ս. Կարապետյան, Աղնջաձոր, Թառաթումբ, Քարագլուխ, Սալլի գյուղերի պատմական հուշարձանները, էջ 10-11։
**Լևան Մարգիանի** (վրաց.՝ ლევან მარგიანი, 1965, Վրաստան, Թբիլիսի), վրացի նկարիչ։

Կենսագրություն
--------------

Լևան Մարգիանին ծնվել է 1965 թվականին։ Սովորել է Թբիլիսիի արվեստի պետական ակադեմիայի կերպարվեստի ֆակուլտետում։ Լևան Մարգիանիի կերպարվեստի ասպարեզում հատկապես նշանավոր դարձավ 1988 թվականին։ Իր առաջին նկարչական ցուցահանդեսը ներկայացվել է Թբիլիսիի գեղարվեստի ակադեմիայի ուսանողների համար՝ Թբիլիսիում։

1990-1994 թվականներին ունեցել է մի շարք ցուցահանդեսներ՝ Երիտասարդ արվեստագետների թանգարանում և տարբեր այլ անհատական ցուցահանդեսներում։ 1999 թվականին անհատական ցուցահանդես է ունեցել Փարիզում՝ Ֆրանսիայում, իսկ 1998 թվականին՝ Ամերիկայի Միացյալ Նահանգներում։ 2000 թվականին իր նկարները ներկայացրել է Գերմանիայի Հաննովեր քաղաքում, իսկ 2001 թվականին՝ Կիպրոսի Հանրապետության Նիկոսիա քաղաքում։

2001 թվականին ևս մեկ անգամ ցուցահանդես է ունեցել Վրաստանի նկարիչների պատկերասրահում, որը կրում էր «OPUS-39» խորագիրը։ 2002 թվականին ևս մեկ ցուցահանդես է ունեցել Նիկոսիայում, իսկ 2005 թվականին արդեն Նյու Յորքում։

Ծանոթագրություններ
------------------

1. ↑  Մարգիանի, Լևան. «Պաշտոնական կենսագրական տվյալներ» (ռուսերեն). Վերցված է 2010 թ․ մարտի 28-ին. `{{cite web}}`: Invalid `|url-status=unknown-host` (օգնություն)(չաշխատող հղում)
**Սուրբ Գրիգոր Լուսավորիչ եկեղեցի** Ադրբեջանի Հանրապետության Շամխորի շրջանի Բարսում (Բարսումաշեն) գյուղում։

Պատմություն
-----------

Մինչև 1886 թ. վերաբերող բազմաթիվ վավերագրերում Բարսումում հիշատակվում է փայտաշեն եկեղեցի (անշուշտ, ծածկը նկատի ունենալով)։ 1887 թվականին քահանա Եփրեմ Մելիք-Առուստամյանցը նախաձեռնել էր նոր՝ քարաշեն եկեղեցու շինարարությունը, որն անավարտ է մնացել նյութական միջոցների սղության պատճառով։ Ըստ եկեղեցու հյուսիսային մուտքի ճակատակալ քարին փորագրված հնգատող արձանագրության՝ եկեղեցու կառուցումը տևել է 8 տարի և ավարտվել 1895 թվականին՝ օծվելով Սուրբ Գրիգոր Լուսավորիչ անվամբ։

Ճարտարապետություն
-----------------

Սուրբ Գրիգոր Լուսավորիչ եկեղեցին ուղղակյուն հատակագծով եռանավ բազիլիկ կառույց է (արտաքին չափերն՝ 22×11,35 մետր), արևելքում՝ կիսաշրջան խորանով, կից՝ ավանդատներով։ Աղոթասրահի երեք զույգ սյուների և որմնասյուների վրա հենված թաղակապ ծածկն առնված է երկթեք տանիքի տակ։ Մուտքերը երկուսն են՝ հյուսիսից և հարավից։ Հյուսիսային մուտքը բացվում է նույն կողմից եկեղեցուն կից կրկնահարկ զանգակատան առաջին հարկի մեջ։ Զանգակատունը բարձրանում է առաջին հարկում 4, երկրորդ հարկում 6 սյուների վրա։ Եկեղեցին կառուցված է անմշակ, կոպտատաշ քարով, կրաշաղախով։ Բացառություն են սյուները, որմնասյուները, թաղակիր կամարներն ու անկյունաքարերը, որոնք իրականացված են սրբատաշ քարով։ Իր ավանդատան տեղում է մկրտարանը, որին կից ագուցվել են գեղաքանդակ մի քանի խաչքարեր և կենցաղային պատկերներով հարդարված տապանաքարեր։

Քահանա
------

1849 թվականին հիշատակվում է Բարսեղ քահանան, որը նույն թվականին հաստատվել էր իր պաշտոնում։

1861 թվականին գյուղին հովվում էին Փիբի քահանաները՝ Պետրոս Տեր Վարդանյանցը, Սահակ Տեր Կիրակոսյանցը և Պողոս Մամիկոնյանցը։

Բարսումի ծխատեր քահանաներից արժանահիշատակ է Եփրեմ Գրիգորյան Մելիք-Առուստամյանցը։ Ձեռնադրվել է 1882 թվականի սեպտեմբերի 11-ին Գանձակի Սուրբ Գրիգոր լուսավորիչ եկեղեցում Թադևոս եպիսկոպոս Տեր-Դանիելյանի ձեռքով և աշխատել մինչև 1911 թվականը։

Տես նաև
-------

* Բարսում (Շամքորի շրջան)

Ծանոթագրություններ
------------------

1. ↑  Սամվել Կարապետյան, Հյուսիսային Արցախ, Երևան, 2004 թվական, (հայերեն տարբերակ Արխիվացված 2021-01-23 Wayback Machine), (անգլերեն տարբերակ Արխիվացված 2021-11-27 Wayback Machine)
2. ↑  «Բարսում (Շամքորի շրջան)». 2018 թ․ մայիսի 14. `{{cite journal}}`: Cite journal requires `|journal=` (օգնություն)
3. ↑  «Նոր-Դար», 1893, N 47, էջ 3։
4. ↑  Բարխուտարեանց Մ. Արցախ, Բագու, 1895թ.:
5. 1 2  Լալայան Ե. Գանձակի գաւառ, «Ազգագրական հանդէս», Թիֆլիս, 1899, N 1, էջ 268։
6. ↑  «Դիվան հայ վիմագրության», պր. V, կազմեց Բարխուդարյան Ս. Երեւան, 1982, էջ 228։
7. ↑  Հայաստանի ազգային արխիվ, ֆ. 93, ց. 1, գ. 388, թ. 33-34:

Գրականություն
-------------

1. Ս. Կարապետյան, ՀՅՈՒՍԻՍԱՅԻՆ ԱՐՑԱԽ, էջ 470-472։
2. Բարխուտարեանց Մ. Արցախ, էջ 321։
3. Լալայեան Ե. Գանձակի գաւառ, էջ 343։
**Ծովագնացության միջազգային կազմակերպություն (ԾՄԿ)** (անգլ.՝ International Maritime Organization (IMO), մինչև 1982 թվականը որպես՝ Միջպետական ծովագնացության խորհրդատվական կազմակերպություն (ՄԾԽԿ, անգլ.՝ Inter-Governmental Maritime Consultative Organization (IMCO)), Միավորված ազգերի կազմակերպության մասնագիտացված գործակալություն, պատասխանատու է միջազգային առևտրային ծովային անվտանգության և նավագնացության հետևանոքվ շրջակա միջավայրի աղտոտումը կանխելու համար։ ԾՄԿ-ն ստեղծվել է Ժնևում 1948 թվականին և ուժի մեջ է մտել տասնամյա ժամկետով՝ 1959 թվականին առաջին անգամ հանդիպում անցկացնելու նպատակով։ Գլխավոր գրասենյակը գտնվում է Լոնդոնում (Միացյալ Թագավորություն, Անգլիա) և ներկայում գործակալությանն անդամակցում է 173 անդամ պետություն և այն կնքել է երեք դաշինք։

ԾՄԿ-ն կառավարություններին մեխանիզմներ է տրամադրում՝ համագործակցելու միջազգային ծովագնացությանն առնչվող տեխնիկական խնդիրների կանոնակարգման և գործունեության ձևավորման համար, խթանելու ծովագնացության մեջ ծովային անվտանգության և արդյունավեպության կիրառելի ամենաբարձր չափանիշների ընդունումը և պաշտպանելու ծովային միջավայրը նավագնացության հետևանքով առաջացող աղտոտումը կանխելու և վերահսկելու միջոցով։

Ներկայումս համաշխարհային մակարդակով ընդունվել և կիրառվում են մոտ 50 կոնվենցիա և համաձայնագիր և մոտ 1000 օրենսգիրք ու հանձնարարական։ 1983 թվականին Շվեդիայի Մալմո քաղաքում կազմակերպությունը հիմնեց Ծովային համաշխարհային համալսարան, որտեղ վերապատրաստում են անցնում վարչական աշխատողներ, դասախոսներ, և ծովային բնագավառի այլ մասնագետներ։

Ծանոթագրություններ
------------------

1. 1 2 3 4 5 6
2. 1 2  «Introduction to IMO». International Maritime Organization. Վերցված է 2015 թ․ օգոստոսի 28-ին.
3. ↑  Hoffman, Michael L. (1948 թ․ մարտի 4). «Ship Organization Nears Final Form; U.N. Maritime Body Expected to Have 3 Principal Organs – Panama in Opposition». *New York Times*. էջ 51. Վերցված է 2015 թ․ օգոստոսի 28-ին. `{{cite news}}`: Invalid `|url-access=yes` (օգնություն)
4. ↑  *«Հիմնարար Փաստեր», Միավորված ազգերի կազմակերպություն* [*ՄԱԿ-ի մասին*]. ՄԱԿ-ի հանրային վարչություն. 2013. էջ 92. ««Ծովագնացության միջազգային կազմակերպություն (ԾՄԿ/IMO)»»
Մեֆիստոֆելեսը ֆիլմերում 

**Մեֆիստոֆելես** – սատանա, հյուսիսային Եվրոպայում Վերածննդի ժամանակաշրջանի առասպելաբանության մեջ չար ոգու կերպար։ 1587թ.-ին հայտնի է դարձել որպես գրական հերոս գերմանական ժողովրդական «Պատմություն բժիշկ Ֆաուստի մասին…» գրքում և մեծ համբավ է ձեռք բերում փիլիսոփայական «Ֆաուստ» դրամայի շնորհիվ։ ։ Բավական հայտնի, սակայն ոչ ամենահարգված և ամենահզոր դևն է դժոխքում։

Անունը
------

Հայտնի են մի քանի տարբերակներ նրա անվան գրելաձևի` Mephistopheles, Mephostophilis, Mephistopheies, Mephistophilus, Mephistos: Մեֆիստոֆելես անունը հավանական է, որ ունի հին եբրայական ծագում, կազմված է «մեֆից» և «տոֆել» բառերից որոնք համապատասխանաբար նշանակում են «տարածող» և «մեղք»։ Աստվածաշնչում նրա կերպարը բացակայում է։ Ամենայն հավանականությամբ այն առաջացել է Վերածննդի ժամանակաշրջանում և այդ ժամանակ օգտագործվել է որպես այլընտրանքային տարբերակ վախ ներշնչող «սատանա» բառին։

Արտաքին տեսք
------------

Մեֆիստոֆելեսի արտաքին տեսքը ունի շատ ընդգծված առանձնահատկություններ, որի շնորհիվ նույնիսկ օգտագործվել են արտահայտություններ, ինչպիսիք են «Մեֆիստոֆելեսյան կերպարանք» « Մեֆիստոֆելեսյան մորուք» և այլն։ Ըստ պատկերացումների նա ուներ սուր քիթ, սուր արտահայտված դիմագծեր և այծամորուք։ Հաշվի առնելով այն, որ այս կերպարի մասնակցությամբ շատ օպերաներ են բեմադրվել, կարելի են ենթադրել, որ նրա կերպարը ստեղծված է բամբասանքների հիման վրա։

Մեֆիստոֆելեսի մասին օպերաներ
----------------------------

Լուի (Լյուդվիգ) Շպոռ։ Ֆաուստ (1818)

Էկտոր Բեռլիոզ։ Ֆաուստի նզովքը (1845-46)

Ռոբերտ Շուման

Շառլ Գունո։ Ֆաուստ (1859)

Արրիգո Բոիտո։ Մեֆիստոֆելես (1868)

Սերգեյ Պրոկոֆև։ Աշնանային հրեշտակ (1927-55)

Մեֆիստոֆելեսը ֆիլմերում
-----------------------

1896 – Սատանայի ամրոցը

1897 – Ֆաուսը և Մարգարիտան

1897 – Մեֆիստոֆելեսի կաբինետը

1903 – Ֆաուստի մահը

1911 – Ֆաուստ (Сесиля Хепуорта)

1919 – Ֆաուստ (Ռուսաստան)

1926 – Ֆաուստ (Эмиль Яннингс)

1950 – Սատանայի գեղեցկությունը

1967 – Բժիշկ Ֆաուստ

1969 – Ֆաուստ (ԽՍՀՄ)

1979 - Звёздный крейсер «Галактика»

1981 – Մեֆիստո

1994 – Ֆաուստի դասը

2007 – ՈՒրվական մոտոցիկլիստ

2011 – Ֆաուստ – Անտոն Ալեքսանդրովիչ

2011 – Անիմե (Blue Exorcist)

2012 - ՈՒրվական մոտոցիկլիստ 2

Ծանոթագրություններ
------------------

1. ↑  «МЕФИСТОФЕЛЬ - это... Что такое МЕФИСТОФЕЛЬ?». *Словари и энциклопедии на Академике* (ռուսերեն). Վերցված է 2017 թ․ հուլիսի 3-ին.
2. 1 2 3 4  «Мефистофель» (ռուսերեն). 2017 թ․ մարտի 17. `{{cite journal}}`: Cite journal requires `|journal=` (օգնություն)
3. ↑  Анастасия, Александрова. «Мифологическая энциклопедия: Демонология: Мефистофель — Mephistopheles». *myfhology.info*. Արխիվացված է օրիգինալից 2017 թ․ հունիսի 25-ին. Վերցված է 2017 թ․ հուլիսի 3-ին.
**Նուր ալ-Հուսեյն** (արաբ․՝ نور الحسين‎‎, ի սկզբանե՝ **Լիզա Նաջիբ Հալաբի**, օգոստոսի 23, 1951(1951-08-23), Վաշինգտոն, Կոլումբիայի շրջան, ԱՄՆ), արաբ պետական գործիչ, Հորդանանի թագավոր Հուսեյ իբն Թալալի վերջին կինն է։ Հորդանանի թագավորի մահից հետո՝ 1999 թվականին դարձել է այրի։

Ամուսնանալով Հուսեյն իբն Թալալի հետ Լիզա Հաջիբ Հալաբը ստիպված է եղել հրաժարվել է Ամերիկայի Միացյալ Նահանգների քաղաքացիությունից (ծնվել է Ամերիկայի մայրաքաղաք Վաշինգտոնում) և ընդունել իսլամ՝ ստանալով Նուր ալ-Հուսեյն անունը։

Կենսագրություն
--------------

Լիզա Նաջիբ Հալաբին ծնվել է 1951 թվականի օգոստոսի 23-ին Ամերիկայի Միացյալ Նահանգների մայրաքաղաք Վաշինգտոնում։ Նրա հայրը եղել է սիրիական ծագում ունեցող գործարար, իսկ մայրը եղել է շվեդուհի։ Լիզայի հայրը բացի արաբական ծագումից ունեցել է նաև անգլո-սաքսոնական արմատներ։ Նա երկար տարիներ ղեկավարել է պանամերիկյան ընկերությունը և անգամ զբաղեցրել է պետքարտուղարի տեղակալի պաշտոնը։

Նյու Յորքի վարժարանում սովորելուց հետո ավարտել է Փրինսթոնի համալսարանի ճարտարապետության և քաղաքաշինության ֆակուլտետը։

Համալսարանական կրթությունն ավարտելուց հետո Լիզան տեղափոխվել է Ավստրալիա, որտեղ նա աշխատել է մասնագիտացված քաղաքաշինական ընկերությունում։ Շուտով նա աշխատանքային գործունեություն է ծավալել Մեծ Բրիտանիայում և ապա Իրանի Իսլամական Հանրապետության մայրաքաղաք Թեհրանում։ 1976 թվականին վերադարձել է Միացյալ Նահանգներ և աշխատել հոր ավիաընկերությունում։

1977 թվականից աշխատել է Հորդանանի ազգային ավիաընկերությունում։ Հենց աշխատանքային այս տարիներին էլ Լիզան հանդիպել է Հորդանանի թագավոր Հուսեյնին։ 1978 թվականին ամուսնացել է Հուսեյ իբն Թալալի հետ։ Ունեցել են չորս երեխաներ։

Տես նաև
-------

* Հայա բինթ ալ-Հուսեյն

Ծանոթագրություններ
------------------

1. 1 2  Encyclopædia Britannica
2. ↑  Geni(բազմ․) — 2006.
3. ↑  The London Gazette 51767 (բրիտ․ անգլ.) — Iss. 51767. — P. 7104.
4. ↑  Modtagere af danske dekorationer — Danish royal family.
5. ↑  Queen Noor of Jordan — Harvard Foundation.
6. ↑  «Հորդանանի թագուհին՝ Նուր ալ-Հուսեյնը». biography.com. Արխիվացված է օրիգինալից 2013 թ․ փետրվարի 17-ին. Վերցված է 2010 թ․ հունվարի 20-ին.

|  |
| --- |
| 
  **Կենսագրություն** 
  **Հորդանան**   **Ասիա**
 |
**Կարմեն Կաս** (էստ․՝ Carmen Kass, սեպտեմբերի 14, 1978(1978-09-14), Տալլին, Էստոնական ԽՍՀ, ԽՍՀՄ), էստոնացի թոփ մոդել, դերասանուհի և քաղաքական գործիչ։ *Res Publica* կուսակցության անդամ, եղել է Եվրոպառլամենտի պատգամավորի թեկնածու 2000 թվականին։ 2004 թվականին ընտրվել է Էստոնիայի շախմատային միության նախագահ, մասնակցել է շախմատային մրցությունների։

Կենսագրություն
--------------

Կարմենը դարձել է մի քանի գեղեցկության մրցույթների մրցանակակիր, այդ թվում ճանաչվել է «Միսս Պայդե» և «Միսս Յարվամաայի երկրամաս», նախքան Պայդեի սուպերմարկետում նրան կնկատեր իտալացի մոդելային գործակալը։

Նրա մայրը, որ եղել է միայնակ ծնող, աշխատել է որպես մատուցողուհի և հրաժարվել է ստորագրել իր աղջկան երեք ամսով Միլան գնալու թույլտվությունը, և Կասն ստիպված է եղել կեղծել նրա ստորագրությունը փաստաթղթերում։

Կարիերա
-------

14 տարեկանում Կարմենը սկսել է աշխատել որպես մոդել տեղի *Baltic Models* գործակալությունում։ Եղել է այնպիսի հայտնի բրենդների դեմք, ինչպիսիք են՝ *Calvin Klein*, *Chanel*, *Chloé*, *Christian Dior*, *Donna Karan*, *Dsquared2*, *Elle Sport*, *Emanuel Ungaro*, *Emilio Pucci*, *Fendi*, *General Motors*, *Givenchy*, *Gucci*, *Just Cavalli*, *Kenzo*, *Mango*, *MaxMara*, *Max Factor*, *Mercedes*, *Michael Kors*, *Omega*, *Ralph Lauren*, *Revlon*, *Salvatore Ferragamo*, *Swarovski*, *Tommy Hilfiger*, *Valentino*, *Versace*, *Victoria's Secret* և *Yves Saint Laurent*:

2000 թվականին արժանացել է «VH1 / Vogue տարվա մոդել» մրցանակի Ժիզել Բունդխենից մեկ տարի անց։

2010 թվականի հայտարարել է, որ պատրաստվում է ավարտել միջնակարգ կրթությունը և ընդունվել բարձրագույն դպրոց։

Հասարակական գործունեություն
---------------------------

Եղել է Եվրոպառլամենտի թեկնածու Էստոնիայի Հանրապետություն կուսակցությունից 2004 թվականի ընտրություններում։

Ծանոթագրություններ
------------------

1. 1 2  Internet Movie Database — 1990.
2. 1 2  Էստոնական մարզական կենսագրական բառարան (эст.)
3. 1 2
4. 1 2 3  «Турнир в Майнце. Статья о Кармен Касс» (անգլերեն). chessbase.com. Արխիվացված է օրիգինալից 2012 թ․ մարտի 21-ին. Վերցված է 2010 թ․ փետրվարի 9-ին.
5. ↑  «Кармен Кассь пообещала закончить среднюю школу» (ռուսերեն). Արխիվացված է օրիգինալից 2012 թ․ մարտի 21-ին. Վերցված է 2010 թ․ օգոստոսի 25-ին.

Արտաքին հղումներ
----------------

* «Carmen Kass» (անգլերեն). Արխիվացված է օրիգինալից 2012 թ․ դեկտեմբերի 9-ին. Վերցված է 9.02.2010-ին. `{{cite web}}`: Invalid `|url-status=403` (օգնություն)
* «Carmen Kass: FMD» (անգլերեն). Արխիվացված է օրիգինալից 2012 թ․ մարտի 21-ին. Վերցված է 9.02.2010-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կարմեն Կաս» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | ESBL · AlloCiné · Internet Movie Database · ԿինոՊոիսկ |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | VIAF: 6973149544613800490009 · WorldCat VIAF: 6973149544613800490009 |

 |
**Վարսահարդար** կամ **Վարսավիր**, անձ, որը զբաղվում է մազեր կտրելով կամ մազերին նոր ոճ հաղորդելով, որպեսզի փոխի կամ պահպանի անձի ոճը։ Սա մազերը գունավորելու, կտրելու և մազերին հարդարանք տալու համադրություն է։ Շատ վարսահարդարներ պաշտոնապես լիցենզավորված են ինչպես վարսահարդար, այնպես էլ սափրիչներ և կոսմետոլոգներ։

Պատմություն
-----------

### Հնագույն վարսահարդարում

Վարսավիրը աշխատանքի պահին
Վարսահարդարումը որպես զբաղմունք ունի հազարամյակների պատմություն։ Հայտնաբերված հնագույն արվեստի նկարներում պատկերված են մարդիկ, որոնք աշխատում են մարդկանց մազերի հետ։ Հույն գրողներ Արիստոֆանեսը և Հոմերոսը վարսահարդարման մասին հիշատակում են իրենց գրվածքներում։ Աֆրիկայի որոշ մշակույթներում հավատում էին, որ մարդու հոգին տեղակայված է իր մազերի մեջ, այս համայնքներում վարսահարդարները բարձր պատվի էին արժանանում։ Քաջալերվում էր զարգացնել վարսահարդարման հմտությունները, մոտիկ բարեկամական կապեր էին ստեղծվում հաճախորդների և վարսահարդարների միջև։ ժամանակը ծախսվում էր նրանց մազերը լվանալու, սանրելու, յուղային քսուք քսելու, ոճ հաղորդելու, զարդարելու վրա։ Տղամարդիկ աշխատում էին բացառապես տղամարդկանց հետ, իսկ կանայք կանանց։ Վարպետ վարսահարդարի մահանալուց առաջ նա իր սանրները և գործիքները տալիս էր ընտրյալ հաջողակի հատուկ արարողության ընթացքում։ Հին Եգիպտոսում վարսահարդարները իրենց գործիքները դնելու համար ունեին հատուկ ձևավորված պատյաններ, որտեղ դնում էին նաև լոսյոններ, մկրատներ, ձև տալու պարագաներ։ Սափրիչներն աշխատում էին նաև որպես վարսահարդարներ, և հաճախ հարուստ մարդիկ ունեին անձնական վարսահարդարներ իրենց տներում։ Կեղծամ պատրաստողները վերապատրաստվում էին որպես վարսահարդարներ։ Հին Հռոմում և Հունաստանում տնային ստրուկները և ծառաները կատարում էին վարսահարդարի դեր, որը ընդգրկում էր մազեր ներկելը և սափրելը։ Տղարդիկ, ովքեր չունեին անձնական վարսահարդարներ այցելում էին տեղի վարսավիրանոցներ։ 5-14-րդ դարի մազերի ոճի վերաբերյալ պատմական փաստաթղթերը բացակայում են։

### 20-րդ դար

Գեղեցկության սրահները դարձան տարածված 20-րդ դարում։ Այս վայրերը համարվում էին հանրային և այնտեղ կանայք իրենց զգում էին ներգրավված և մազերի խնամքի պրոցեդուրաներում, և դիմային խնամքի պրոցեդուրաներում։ Հարուստ կանայք ունեին իրենց մասնավոր վարսահարդարները, ովքեր այցելում էին իրենց բնակարաններ, սակայն կանանց մեծամասնությունը նախնտրում էր այցելել բարձրակարգ գեղեցկության սրահներ ինչպիսին է Elizabeth Adens's Red Door գեղեցկության սրահը։ Էլեկտրականությունը թույլ տվեց հայտնագործել մազաչորացնող մեքենան։ Նոր ստեղծված մեքենաները թույլ տվեցին մեծացնել հոսքը գեղեցկության սրահներ։ Մազերը գունավորելու տեխնոլոգիաները զարգացան։ 1930-ականներին մազերի բարդացված ոճը դարձավ մոդայի մաս։ Վարսահարդարումը այդ ժամանակաշրջանի ամենաընդունելի մասնագիտություններից կանանց շրջանում։

Ծանոթագրություններ
------------------

1. ↑  Victoria Sherrow (2006). *Encyclopedia of hair: a cultural history*. Greenwood Publishing Group. էջեր 161–164. ISBN 978-0-313-33145-9. Վերցված է 2011 թ․ սեպտեմբերի 15-ին.
2. ↑  «Hairdresser» (անգլերեն). 2018 թ․ հունիսի 9. `{{cite journal}}`: Cite journal requires `|journal=` (օգնություն)
**Կոսովոյի Հանրապետության Սահմանադրություն**, ուժի մեջ է մտել 2008 թվականի հունիսի 15-ին։ Մինչև սահմանադրության ընդունումը իրավիճակը Կոսովոյում կառավարվում էր ժամանակավոր սահմանադրական համակարգի դրույթներով, հիմնված ՄԱԿ-ի Անվտանգության Խորհրդի № 1244 բանաձևի վրա, որը վավերացվել է 2001 թվականին։ Այս սահմանադրական համակարգը նախատեսում էր ինքնակառավարման ժամանակավոր ինստիտուտները

Սերբիայի կառավարությունը, որը դիտարկում է Կոսովոն որպես իր սեփական ինքնիշխան տարածքում և հրաժարվում է Կոսովոյի կողմից անկախության պահանջներից, չի ճանաչել նոր սահմանադրությունը։ Կոսովոյի ինքնիշխանության մասին խնդիրը առաջացել է XX դարի վերջին՝ Հարավսլավիայի փլուզումից հետո, որի մասն էր կազմում Սերբիան։

2008 թվականի սահմանադրություն
-----------------------------

Նոր սահմանադրության նախագիծը պատրաստվել և հրապարակվել է 2008 թվականի ապրիլին։

Կոսովոյի Սահմանադրությունը վավերացվել է 2008 թվականի ապրիլի 9-ին և ուժի մեջ է մտել 2008 թվականի հունիսի 15-ին։

Պետական լեզուներն են ալբաներենն ու սերբերենը։ Թուրքերեն, բոսնիերենը և գնչուերենը ստանում են երկրորդական կարգավիճակ։ ՄԱԿ-ի առաքելությունը Կոսովոյի ժամանակավոր վարչակազմի գործերով չի պատրաստվում լքել Կոսովոն, քանի որ ՄԱԿ-ի Անվտանգության Խորհուրդը չի դադարեցնում իր առաքելությունը։ Քանի որ նոր սահմանադրությունը չի կատարվելու Կոսովոյի սերբական անկլավաներում, նրա ուժի մեջ մտնելը ալբանական դե-ֆակտո հատվածում արձանագրել է Կոսովոյի բաժանումը

Ծանոթագրություններ
------------------

1. ↑  «W&M professor advises Kosovo constitution drafters». Associated Press. 2008 թ․ ապրիլի 3. Արխիվացված է օրիգինալից 2008 թ․ ապրիլի 29-ին. Վերցված է 2008 թ․ հուլիսի 15-ին. `{{cite web}}`: Invalid `|url-status=404` (օգնություն)
2. ↑  «Kosovo adopts a new constitution». BBC News. 2008 թ․ ապրիլի 9. Արխիվացված է օրիգինալից 2012 թ․ մարտի 15-ին. Վերցված է 2008 թ․ հուլիսի 15-ին.
3. ↑  AFP; ITAR-TASS; AP(չաշխատող հղում)
(չաշխատող հղում)

Արտաքին հղումներ
----------------

* Կոսովոյի Սահմանադրության պաշտոնական կայք (2008) Արխիվացված 2018-06-16 Wayback Machine
* Կոսովոյի Սահմանադրության (2008) թարգմանությունը այլ լեզուներով Արխիվացված 2008-02-21 Wayback Machine
**Միլանի դքսություն**, միջնադարյան պետություն Հյուսիսային Իտալիայում, որը 1395-1556 թվականների ընթացքում ներառված է եղել Սրբազան Հռոմեական կայսրության կազմում։ 1556-1714 թվականներին այն անցել է Իսպանիային, իսկ 1714-1797 թվականներին՝ Ավստրիային։ Դքսության կենտրոնը եղել է Միլան քաղաքը։

Պատմություն
-----------

### Նախապատմություն

Միջնադարյան Հյուսիսային Իտալիան միավորվեց օստգոթերի, իսկ հետո՝ լանգոբարդների թագի ներքո։ 8-րդ դարում Լանգոբարդների թագավորությունը նվաճվեց ֆրանկների առաջնորդ Կառլոս Մեծի կողմից և միացավ Ֆրանկական թագավորությանը՝ որպես Իտալական թագավորության վասալ։ Կառլոս Մեծի կայսրության փլուզումից հետո թագավորությունը դարձավ անկախ, բայց 10-րդ դարի կեսին այն գրավվեց Օտտոն I-ի կողմից՝ դառնալով Սրբազան Հռոմեական կայսրության տիրակալության ենթակա տիրույթ։ Այդ ժամանակներից Հյուսիսային Իտալիան բաժանվել էր 3 մասի (մարքերի), որոնք կայսեր անունից ղեկավարվում էին սկզբում գրաֆները, իսկ հետո՝ մարքիզները, հայտնի ազնվականական ընտանիքներից։ Միլանը Ջենովայի հետ ներառված էր Արևելյան Լիգուրիան մաքսի մեջ։ Արդեն 12-րդ դարում Ֆրիդրիխ Շիկամորուսը փորձում էր թարմացնել Իտալիայում կայսերական ներկայացուցչական համակարգը պոդեստայում։ 12-րդ դարում Միլանը գրավվեց Ֆրիդրիխ Շիկամորուսի ղեկավարած գերմանական բանակի կողմից։ Քաղաքը հիմնովին ավերվեց, սակայն շատ արագ վերականգնեց իր ուժը։

Կարգավիճակ
----------

Դքսությունը պաշտոնապես հաստատվել է 1395-ին, երբ Միլանի պոդեստա Ժան Գալեացո Վիսկոնտին Սրբազան Հռոմեական կայսրության ղեկավար (Հռոմի Սրբազան կայսրության ղեկավար, մինջև պապականության թագադրումը) Վենցել I-ի ձեռքից ստացավ Միլանի դքսի կոչումը։

Ծանոթագրություններ
------------------

1. ↑  «Սրբազան Հռոմեական կայսրություն». 2018 թ․ ապրիլի 10. `{{cite journal}}`: Cite journal requires `|journal=` (օգնություն)
2. ↑  «Լանգոբարդներ». 2017 թ․ հունիսի 10. `{{cite journal}}`: Cite journal requires `|journal=` (օգնություն)
3. ↑  «Օտտոն I». 2016 թ․ դեկտեմբերի 10. `{{cite journal}}`: Cite journal requires `|journal=` (օգնություն)
4. ↑  «Մարքիզ». 2017 թ․ մայիսի 23. `{{cite journal}}`: Cite journal requires `|journal=` (օգնություն)
5. ↑  «Ֆրիդրիխ I Շիկամորուս». 2018 թ․ հունվարի 23. `{{cite journal}}`: Cite journal requires `|journal=` (օգնություն)
*Վիքիպեդիայում կան հոդվածներ Հայրապետյան ազգանունով այլ մարդկանց մասին։*

**Հրաչ Հայրապետյան (Սաշ)** (փետրվարի 7, 1950(1950-02-07), Դիլիջան, Հայկական ԽՍՀ, ԽՍՀՄ - հոկտեմբերի 19, 2017(2017-10-19), Երևան, Հայաստան), հայ նկարիչ։

Կենսագրություն
--------------

Հրաչ Հայրապետյանը ծնվել է 1950 թվականին, Դիլիջանում։ 1974 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1979 թվականին՝ Երևանի գեղարվեստա-թատերական ինստիտուտը։ 2001 թվականից Հայաստանի նկարիչների միության անդամ է, 2004 թվականից՝ Դանիայի Հիլերոտ քաղաքի «Նոր արվեստ» միության անդամ։ Ունեցել է անհատական և խմբակային ցուցահանդեսներ Հայաստանում և արտերկրում։ Հրաչ Հայրապետյանի ստեղծագործությունները գտնվում են Հայաստանի, ԱՄՆ-ի, Ռուսաստանի, Դանիայի, Արգենտինայի, Հունաստանի, Իրանի, Լիբանանի մասնավոր հավաքածուներում։

Ծանոթագրություններ
------------------

1. ↑  «Հրաչ Հայրապետյանի կենսագրությունը». Արխիվացված է օրիգինալից 2022 թ․ հոկտեմբերի 2-ին. Վերցված է 2018 թ․ փետրվարի 18-ին.
2. ↑  Անհատական ցուցահանդես՝ Հրաչ Հայրապետյան «Դիլիջանյան գույներ»

Աղբյուրներ
----------

* Դիլիջանյան գույներ(չաշխատող հղում)
* Հրաչ Հայրապետյան (Սաշ)
շտրիխ կոդ
**Շտրիխ կոդը** տվյալների տեսողական, մեքենայական ընթեռնելի տեսքով ներկայացման մեթոդ է։ Սկզբում շտրիխ կոդերը ներկայացնում էին տվյալները՝ զուգահեռ գծերի լայնություններն ու տարածությունները փոփոխելով։ Այս շտրիխ կոդերը, որոնք այժմ սովորաբար կոչվում են գծային կամ միաչափ (1D), կարող են սկանավորվել հատուկ օպտիկական սկաներով որոնց մի քանի տեսակներ կան։ Հետագայում մշակվեցին երկչափ (2D) տարբերակներ՝ օգտագործելով ուղղանկյուններ, կետեր, վեցանկյուններ և այլ օրինաչափություններ, որոնք կոչվում են *մատրիցային կոդեր* կամ *2D շտրիխ* ծածկագրեր։ 2D շտրիխ կոդերը կարելի է կարդալ՝ օգտագործելով նպատակային կառուցված 2D օպտիկական սկաներներ, որոնք գոյություն ունեն մի քանի տարբեր ձևերով։ 2D շտրիխ կոդերը կարող են ընթերցվել նաև թվային ֆոտոխցիկի միջոցով, որը միացված է միկրոհամակարգչին գործարկվող ծրագրին, որը վերցնում է շտրիխի լուսանկարչական պատկերը և վերլուծում է պատկերը՝ 2D շտրիխը ապամոնտաժելու և ապակոդավորելու համար։ Ներկառուցված տեսախցիկով շարժական սարքը, ինչպիսին է սմարթֆոնը, կարող է գործել որպես վերջին տիպի 2D շտրիխ ընթերցող, օգտագործելով մասնագիտացված կիրառական ծրագրակազմ։ (Նույն տեսակի բջջային սարքը կարող էր նաև կարդալ 1D շտրիխ ծածկագրեր՝ կախված կիրառական ծրագրակազմից։

Օգուտները
---------

Վաճառքի կետի կառավարման հարցում շտրիխ կոդերը կարող են մանրամասն տեղեկատվություն տրամադրել բիզնեսի վերաբերյալ՝ արագացնելով որոշումները և ավելի վստահորեն։

Օրինակ`

* Արագ վաճառվող իրերը հնարավոր է արագ և ավտոմատ կերպով վերադասավորել։
* Դանդաղ վաճառքի առարկաները կարելի է նույնացնել` կանխելով գույքագրման կուտակումը։
* Առևտրի փոփոխությունների հետևանքները կարող են վերահսկվել՝ թույլ տալով արագ շարժվող, ավելի շահավետ իրերով զբաղեցնել լավագույն տարածքը։
* Պատմական տվյալները կարող են օգտագործվել սեզոնային տատանումները շատ ճշգրիտ կանխատեսելու համար։
* Այս տեխնոլոգիան նաև հնարավորություն է տալիս պրոֆիլավորել անհատական սպառողներին, սովորաբար՝ զեղչային քարտերի կամավոր գրանցման միջոցով։ Չնայած սպառողին ձեռնտու է, բայց այս պրակտիկան համարվում է պոտենցիալ վտանգավոր գաղտնիության պաշտպանների կողմից։

Շտրիխ կոդերի դիզայինները
------------------------

* 
* 
* 
* 
*

Ծանոթագրություններ
------------------

1. 1 2 3  «Barcode» (անգլերեն). 2021 թ․ մայիսի 1. `{{cite journal}}`: Cite journal requires `|journal=` (օգնություն)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Շտրիխ կոդ» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | NCI Thesaurus  |
|  |
| Բառարաններ և հանրագիտարաններ | Բրիտանիկա · Մեծ կատալոնական · Մեծ նորվեգական |
|  |
| Չափորոշչային վերահսկողություն | GND: 4121737-8 · LCCN: sh93000312 · Microsoft: 2776841711 · NDL: 00575415 |

 |
**Բալու** (բենգալերեն՝ বালু নদী), գետ Բանգլադեշում, Շիտալակշյա գետի աջ վտակը։ Այն հոսում է Բանգլադեշի հյուսիսային կենտրոնական մասով՝ Գազիպուր, Դաքքա և Նարայանգանջ շրջանների տարածքով։ Գետը ոլորուն է։ Այն ունի 44 կմ երկարություն և միջին լայնությունը կազմում է 79 մետր։ Բանգլադեշի ջրային ռեսուրսների զարգացման խորհրդի գետերի ցանկում նշված է 46 համարի ներքո։

Բալու գետը հոսում է Շիտալակշյա գետի աջափնյա լեռնաշղթայի երկայնքով, Բելաիսկյան ճահիճի հյուսիս-արևելքում գտնվող Բանգլադեշի մայրաքաղաք Դաքքայով և ըստ էության համարվում է Շիտալակշյա գետի մեռյալ վտակ։ Գետը մայրաքաղաքային Դեմրա շրջանում թափվում է Շիտալակշյա գետի մեջ։ Թանգա գետի չորացած հունի միջոցով Կապասիայի շրջանում պարբերաբար կապվում է Թուրագ գետի հետ։ Մուսոնների ընթացքում գետը Շիտալաշյա գետի աջափնյա հարթավայրում հանդես է գալիս որպես ջրանցք և իր մեջ ներառում է Շիտալակշյա և Թուրագ գետերի ջրերը։

Բալու գետը նավարկելի է անձրևների սեզոնին։ Գետի վրա պեղումներն իրականացվում են Բանգլադեշի կառավարության հովանավորությամբ։ Չնայած դրան, Բալու գետը վերածվում է մեռյալ գետի։ Դա պայմանավորված է նրանով, որ հիմնականում գետի հոսքը տեղի է ունենում մուսոնների ժամանակ, երբ նրա երկայնքով հոսում է Շիտալակշյա գետը։ 6-7 ամսվա ընթացքում անձրևի բացակայության պատճառով գետը ցամաքում է։

Բալու գետի ջրերը օգտագործվում են ոռոգման նպատակով։

Ծանոթագրություններ
------------------

1. ↑  মোহাম্মদ রাজ্জাক, মানিক (ফেব্রুয়ারি ২০১৫). «উত্তর-কেন্দ্রীয় অঞ্চলের নদী». *বাংলাদেশের নদনদী: বর্তমান গতিপ্রকৃতি* (প্রথম ed.). ঢাকা: কথাপ্রকাশ. էջ ২৬৮. ISBN 984-70120-0436-4. `{{cite book}}`: Check `|isbn=` value: invalid prefix (օգնություն)
2. ↑  «বালু নদী এখন মরা গাঙ» (Bengali). Արխիվացված է օրիգինալից 2015 թ․ հուլիսի 3-ին. Վերցված է 2018 թ․ հունիսի 1-ին. news and article collection.blogspot.it
3. ↑  বাংলা পিডিয়া : বালু নদী
**Տիգրան Դավթյան** (նոյեմբերի 19, 1985(1985-11-19), Երևան, Հայկական ԽՍՀ, ԽՍՀՄ), հայ ռեժիսոր։

Կենսագրություն
--------------

Տիգրան Դավթյանը ծնվել է 1985 թվականի նոյեմբերի 19-ին Երևանում։

2002 թվականին ավարտել է Երևանի Հ.Գալստյանի անվան թիվ 83 միջնակարգ դպրոցը։ Սովորել է Երևանի թատրոնի և կինոյի պետական ինստիտուտում` ստանալով կինոռեժիսորի մասնագիտություն (Ռուբեն Գևորգյանցի արվեստանոց)։ Ուսումն ավարտելուց հետո տեղափոխվել է Մոսկվա, որտեղ աշխատել է Մաքսիմ Գորկու անվան կինոստուդիա, նախ որպես ռեժիսորի օգնական, այնուհետև` ռեժիսոր։ Մոսկվայից վերադառնալուց հետո աշխատել է «Շանթ» և «Հայ TV» հեռուստաալիքներում` որպես երկրորդ ռեժիսոր։ 2010 թվականին Հայկական Երկրորդ հեռուստաալիքով հեղինակել և նկարահանել է «Cherchez La Femme» (Փնտրեք Կնոջը) հեռուստասերիալը։ Նկարահանել է նաև «Անակնկալ» հումորային նախագիծը։ Հեռուստասերիալի ավարտից հետո հրավեր է ստացել Հայաստանի Հանրային հեռուստաընկերությունից, որտեղ նկարահանել է «Հրեշտակների դպրոցը» հեռուստասերիալը։ Նույն ժամանակ «Արմենիա» հեռուստաընկերությամբ նկարահանել է «Պահանջվում է գումար» հեռուստանախագիծը։ Նկարահանել է մի շարք գովազդային և երաժշտական տեսահոլովակներ։ Ունի մի քանի տպագրած հոդված` հայկական թերթերում։ 2012 թվականից բնակվում և ստեղծագործում է Եվրոպայում։

Ծանոթագրություններ
------------------

1. ↑  Baghdasaryan, Aram. «AV Production - Տիգրան Դավթյան». *avproduction.am*. Արխիվացված է օրիգինալից 2015-11-23-ին. Վերցված է 2023 թ․ օգոստոսի 18-ին.